周卓盈

周卓盈，藝名阿Mic，喺香港唱作女歌手，亦喺一位歌唱導師。喺2020年參加ViuTV搞嘅真人騷選秀節目《全民造星III》同埋2021年嘅《全民造星IV》，喺2022年9月26日推出第一首原創歌《雙魚座》同時正式加入香港樂壇。

簡歷

早年生活 
周卓盈喺香港出世，2016年喺聖保祿學校畢業，2019年喺香港城市大學創意媒體學院畢業，主修文理學士(BAS)。細個就受家庭薰陶而鐘意唱歌，同埋學彈鋼琴。2011年，13歲的嘅佢開始作曲填詞，創作音樂，寫出第一首歌《雙魚座》，呢首歌喺2022年正式發佈同時成為佢嘅出道作品。由中學時期開始，佢自學木吉他，參加過唔少校內同校外歌唱比賽。2013年，佢喺社交平台Instagram開左個人帳號，分享佢自己創作嘅歌曲同埋上載翻唱歌嘅影片。2015年。佢開設左YouTube頻道「MICMIC周大盈」分享自己音樂同埋生活，宜家個頻道已經改名做「MIC 周卓盈」。

2011年，讀緊中學嘅周卓盈接受老師嘅建議，喺校內學粵劇。因為佢當時嘅音域比較大，所以專攻「小生」嘅角色。2012-2016年期間，佢參加左好多次校內演出，包括聖保祿學校160週年校慶。2021年8月，佢相隔五年後喺節目「粵藝童音耀彩虹2021」再表演粵劇，曲目喺《牡丹亭驚夢》第一場嘅《遊園驚夢》。

參加全民造星III 
周卓盈喺2020年參加ViuTV搞嘅真人騷選秀《全民造星III》，喺初賽入面自彈自唱《豆漿油條》，但最終輸左，唔能夠晉身。

參加全民造星IV 
2021年，周卓盈再參加ViuTV同一個系列嘅真人騷選秀節目，《全民造星IV》，喺首場面試入面同導師之一嘅許廷鏗以分部和音即時合唱《停半分鐘聽一闋歌》，成功晉身96強。之後喺初賽入面表演經典音樂劇Funny Girl嘅英文歌《Don't Rain On My Parade》，以3:0贏左，成功晉級同埋加入梁祖堯導師嘅隊伍 - B組。係第三輪比賽入面輸左同埋俾評判即時淘汰，最後晉身到40強之後止步。

全民造星之後 
2022年9月，周卓盈正式推出第一首個人原創歌《雙魚座》，同時宣佈以獨立音樂人嘅身份加入香港樂壇。呢首歌曲喺佢喺初中時作嘅，原版喺用國語填詞，之前好多次喺公開場合表演過，而正式推出嘅版本喺用廣東話歌詞。

2022年年中至年尾，周卓盈喺推出第一首原創歌曲之後，喺香港嘅大型商場舉辦左好多次個人小型音樂會。詳情可以睇翻「周卓盈 § 音樂會」。佢憑呢首歌第一次登上香港各大電視同埋電台嘅流行音樂榜，同時得到《新城勁爆頒獎禮2022》提名做「勁爆新人」。

2022年尾至2023年年初，周卓盈因為大力支持足球隊「熱刺」同埋隊中嘅球星「哈里·榮斯」而受到大眾認識。咁啱喺2022年度世球盃，佢獲邀出席香港賽馬會同埋新城電台舉辦嘅《世盃狂熱Bili Bar》，同現場觀眾喺賽馬會嘅中環投注站裡面玩小遊戲同埋一齊睇決賽阿根廷對法國嘅賽事。2023年1月，她獲nowTV體育台邀請為節目《絲打講英超》做客席主持，當日評述嘅足球賽事喺北倫敦打吡戰嘅熱刺對阿仙奴。

2023年4月，周卓盈推出第二首原創歌曲《慢慢的》，呢歌喺以佢自身嘅故事為題。

2023年8月，周卓盈推出第三首原創歌曲《超級普通人》，呢歌喺用嚟鼓勵其他人要識得欣賞自己，呢首歌嘅MV喺台北拍嘅。

濕碎事  
 官方粉絲嘅名係「盈光粉」。

音樂作品

單曲

喺各大串流平台上緊架

派台歌嘅成績 

上緊榜
唔能夠上榜
無派去嗰個台

影視作品

音樂錄影帶 (MV) 

原創歌曲：
2023年：周卓盈 《超級普通人》
2023年：周卓盈 《慢慢的》
2022年：周卓盈 《雙魚座》
2021年：《全民造星IV》主題曲 《前傳》
2020年：MADBOII《NOT GOOD AT LOVE》

翻唱歌曲：
2023年：《污糟兒》原聲版，原唱：洪嘉豪
2023年：《雙魚座》原聲版
2023年：《Officially Missing You》原聲版，原唱：Tamia
2022年：《塵世美》原唱：周國賢
2022年：《熒光》原唱：陳蕾
2021年：《DSE令》歌詞改編自《將軍令》原唱：李家豪
2020年：《電影院禮儀》原唱：林二汶 
2020年：《Mad at Disney》迪士尼音樂劇歌曲串燒
2020年：《We're Gonna Find It》原唱：Barbie and the Diamond Castle
2020年：《想見你想見你想見你》廣東話詞改編，原唱：八三夭
2020年：《貼心後援》原唱：陳浩
2020年：《胡鴻鈞串燒歌》
2020年：《我幾時俾人隔離完》廣東話詞改編自《Do You Want To Build A Snowman》
2020年：《沒身份妒忌》原唱：胡鴻鈞
2019年：《月光照》廣東話詞改編自《Desert Moon》
2018年：《開始戀愛》原唱：Edward.C / Michelle.C
2017年：《音樂大童》原唱：黃妍
2017年：《1225》粵語歌詞改編自《Love Yourself》

電視節目 
2023年：港台電視31 《香江暖流 - Music Five》嘉賓 
2022年：ViuTV《我哋係COLLAR》第3集嘉賓
2022年：ViuTV《囝囝女女730》第281集嘉賓
2021年：ViuTV《全民造星IV》參賽者
2020年：ViuTV《大學五件事》第3、第4集嘉賓
2020年：ViuTV《全民造星III》參賽者

電視劇 
2015年：香港電台《總有出頭天II》第5集 - 奮鬥屋簷下

音樂劇 
2018年：戲同行大專舞台《青鳥說》
2017年：戲同行大專舞台《吶喊無聲》

音樂會

攞過嘅獎項或提名

香港女歌手
粵語流行音樂歌手
卓盈
全民造星III參賽者
全民造星IV參賽者